text: Storcenter nød godt af Blå Mandag
  23 maj 2011 kl. 16.36
  Tusindvis af glade konfirmander fejrede Blå Mandag.
  Ovenpå Store Bededagsferien var det i dag årets helt store Blå Mandag. Tusinder af konfirmander har været på gaden hele dagen, og de havde - sædvanen tro - lommerne fulde af penge - og hovederne fulde af gode ideer ti,l hvad de kunne bruges til.
  Mange tilbragte mange timer i butikker, og eksempelvis Kolding Storcenter nød godt af de mange konfirmander.
  Blå mandag er ikke en obligatorisk fridag for konfirmander, men de fleste skoler giver komfirmanderne fri.
  